TL;DR: 背靠牆壁，排成一行，槍決。



當一個共產政權想入侵一個地方嘅時候，都會先用計「顛覆」subvert當地社會，其中一個方法就係招攬當地人去投靠外來嘅政權，喺當地宣揚共產入侵者嘅好。冷戰時期，蘇聯嘅顛覆手法被一班叛變嘅特工流出。以下係取自Yuri Bezmenov同G. Edward Griffin嘅訪問。首先係source，跟住係主文。

===Source===

卷殘巴打中文翻譯訪問全文：<https://docs.google.com/document/d/11b-0RiEaSKMRyRaU2PZpmRlzVMp9D3KBTOezezQ61bw/edit?usp=sharing>

英文transcript：<https://uselessdissident.blogspot.com/2008/11/interview-with-yuri-bezmenov-part-three.html>

訪問影片（個半鐘）：

<https://www.youtube.com/watch?v=y3qkf3bajd4>

===主文===

共產式顛覆，吸引到會投靠嘅人不外有三：

1，一班真心想「真正共產主義」實現嘅學者/記者（理想派）

2，一班想幫手奪權後分一杯羹，坐享其成嘅有權/有錢人（現實派）

3，一班想打倒現有迂腐嘅學生/退休人士/無產階級（大洗牌派）

好可惜，三者喺入侵政權嘅眼中，都係「有利用價值嘅白癡」，“Useful idiots”，因爲佢哋所知嘅嘢都係只有部份，利用價值亦只係短暫。

對(1)，蘇聯嘅做法係邀請佢哋出席一啲華麗嘅官方場合，晚會，或學術研討會，目的係令到呢班理想派覺得共產政權=歌舞昇平，而且暗示共產黨執政後，佢哋就可以無止境咁喺呢啲華麗嘅場合發表觀點。返到自己國家，呢班人就會開始吹奏敵國嘅繁榮。對(1)發放嘅虛假願景，就係「真正共產執政係完美」。

對(2)，蘇聯嘅做法係提供經濟甜頭，發展機會，目的係令到呢班現實派覺得投靠外來政權就係賺錢唯一方法，背棄自己族羣嘅利益，賺咗先算，有錢之後仲會喺共產執政嘅世界分一杯羹，做寨主。返到自己國家，呢班人就會開始將利益輸送畀外來政權。對(2)發放嘅虛假願景，就係「投靠共產政權就發達」。

對(3)，蘇聯嘅做法係提供發泄渠道，簡單化之後矛頭指向一個人或者一件事，將佢哋嘅自卑化爲社會撕裂，並推出「共產執政=社會和諧」作爲solution。呢個情況放喺香港，就係衍生出「廢老vs廢青vs藍絲vs黃絲」呢啲撕裂假象。返到自己國家，呢班人就會開始幫外來政權去「維穩」，批鬥一啲反抗外來政權嘅人。對(3)發放嘅虛假願景，就係「共產政權=和諧」。

好可惜，歷史話畀我哋聽，呢三班人如果決定投共，係冇一個有好下場。

根據Yuri Bezmenov：

新德里左翼理想主義記者，被處決。

河內親共嘅useful idiots，被處決。

尼加拉瓜，馬克思主義者入獄。

格林納達，馬克思主義者Maurice Bishop被另一位新馬克思主義者處決。

阿富汗，首先是Nur Muhammad Taraki，被Hafizullah Amin殺死，然後Amin在KGB的協助下被Babrak Karmal殺死。

孟加拉，Sheikh Mujibur Rahman，一位非常親蘇聯的左翼分子，被他自己的馬克思列寧主義軍隊中的同僚暗殺。

與蘇聯合作的大多數印度人，特別是與蘇聯大使館信息部合作的，都被列入處決名單。

在他們的任務完成的那一刻，所有這些有利用價值的白痴要麼完全被處決，要麼被流放，或者仿傚古巴那般入獄。

===================================

**究竟舐共，「識時務投靠共產黨」，係咪真係咁多人所講嘅「精」呢？**

**你幫中共賺嘅錢，係咪真係屬於你嘅呢？**

**你幫中共奪嘅權，係咪真係屬於你嘅呢？**

**你諗住做順民，係咪真係會安全呢？**

**你諗住移民之後就無事，又係咪真係嘅呢？**

退休多年嘅前蘇聯特工，喺英國被俄羅斯落毒：<https://www.bbc.com/news/topics/c0j915myy8kt/russian-spy-poisoning>

===================================

下集預告：Sabotage，滲透組織後嘅破壞行動，喺香港嘅公司環境已經發生緊